**ПОШТОВАНИ РОДИТЕЉИ БУДУЋИХ ПРВАКА**

Обавештавамо вас да ће се упис деце у први разред основне школе, за школску 2021/2022.годинуобављати у временуод 01. априла 2021. до 31.маја 2021. године.

У први разред се уписују деца рођена од 1.3. 2014. године до 28.2.2015. године.

За превремени упис у школу могу се пријавити и деца рођена од 1.3. до 31.8.2015.год.

Школа је дужна да упише дете које има пребивалиште на подручју школе. **Школа може да упише и дете са подручја друге школе, на захтев родитеља. Родитељ у том случају подноси захтев изабраној школи (секретару школе).**

Упис у први разред школске 2021/22.године обавља се **електронским путем.**

Родитељ/старатељ детета исказује интересовање за упис детета у нашу школу преко Портала **еУправа** и то покретањем услуге **еЗаказивање**. Родитељи том приликом бирају термин када ће дете бити тестирано у школи. Тестирање обавља психолог или педагог.

Родитељи приликом уписа не подносе ниједан документ у папирном облику.

Школа потребна документа прибавља електронски по службеној дужности, и то:

* Извод из матичне књиге рођених
* Уверење о пребивалишту
* Уверење о похађању припремног предшколског програма
* Потврду о обављеном лекарском прегледу – лекарско уверење\*

\* Изузетно, ако је лекарски преглед обављен код приватног лекара, биће потребно да га родитељ/старатељ донесе у школу.

Наша школа има организован **продужени боравак** за ученике првог и другог разреда. О томе да ли је заинтересован да дете похађа продужени боравак родитељ/стартељ се изјашњава попуњавањем анкетног листића током тестирања.

Уколико родитељ/стартељ има додатна питања и недоумице у вези са заказивање мтермина, може се обратити контакт центру на 011/73-505-57. или директно позвати школу на бројеве телефона:

**011/7721-131,**

**011/7725 – 209,**

**069/131 – 5555** сваким радним даном од 8 до 15 часова.